Elaphonesos
Elaphonesos Situs in Graecia Elaphonesos, Neograece Ελαφόνησος, est insula parva Laconiae in Graecia, iuxta paeninsulam Maleam ad meridiem versus iacens et a Cythera chiliometris fere 6 distans. Ibi habitant homines circiter 350. Mensibus aestivis peregrini multi litora amoenissima Elaphonesi petunt. Aevo classico hic locus non insula fuit sed promunturium, nomine Onugnathos (Graece Ὄνου γνάθος) scil. "asini maxilla", cum terra Laconia iunctum. Inter Elaphonesum et Laconiam stat insula minima Paulopetrium.